ORDE do 7 de decembro de 2007 pola que se aproba a conta xeral de liquidación da herdanza intestada e se distribúen os bens remanentes de Manuela Suárez Silvalde.
CONSELLERÍA DE ECONOMÍA E FACENDA — III. OUTRAS DISPOSICIÓNS — 25/01/2008

Antecedentes.
Por comunicación do Xulgado de Primeira Instancia número tres de Pontevedra iniciouse o expediente para o recoñecemento da Comunidade Autónoma de Galicia como herdeira do ab intestato de Manuela Suárez Silvalde, de acordo co disposto nos artigos 153 e 154 da Lei 4/1995, do 24 de maio, de dereito civil de Galicia, que regulan a sucesión intestada a favor da Comunidade Autónoma de Galicia, norma de aplicación neste caso dada na data de finamento da causante, o 9 de abril de 1999.
Manuela Suárez Silvalde, co derradeiro domicilio en Pontevedra, aínda que tiña outorgado testamento, carecía de herdeiros, polo que, por Auto do 7 de novembro de 2005 do Xulgado de Primeira Instancia número un de Pontevedra, se declarou a Comunidade Autónoma de Galicia única e universal herdeira do ab intestato da causante.
O 22 de novembro de 2006 publicouse no Diario Oficial de Galicia o anuncio polo que se daba publicidade á apertura do prazo de información pública do expediente, presentando á Vicepresidencia da Igualdade e do Benestar e á Consellería de Cultura e Deporte solicitude de adxudicación da herdanza.
Fundamentos xurídicos.
Lei 4/1995, do 24 de maio, de dereito civil de Galicia, artigos 153 e 154.
Decreto 94/1999, do 25 de marzo, sobre réxime administrativo da sucesión intestada a favor da Comunidade Autónoma de Galicia.
Lei 3/1985, do 12 de abril, do patrimonio da Comunidade Autónoma galega.
Decreto 50/1989, do 9 marzo, polo que se aproba o regulamento que executa a Lei 3/1985.
Lei 30/1992, do 26 de novembro, de réxime xurídico das administracións públicas e do procedemento administrativo común.
Código civil.
Adoptadas pola Secretaría Xeral e do Patrimonio as oportunas medidas de conservación e administración, presentada a conta xeral de liquidación da herdanza e feitas as correspondentes propostas de distribución dos bens hereditarios,
RESOLVO:
Primeiro.-Estimar conforme a seguinte conta xeral de liquidación da herdanza de Manuela Suárez Silvalde:
A) Bens e dereitos: Valor
-Tesouraría:
Efectivo	2.534,38 
BBVA nº c/c 01820408110202391117	3.916,97
-Bens mobles:
Diversos efectos persoais e mobiliario	 0,00 
Total de bens e dereitos	6.451,35 
B) Obrigas e débedas:
-Servizos de profesionais independentes:
Rexistro da Propiedade de Santiago 5-2-2003	10,46 
Total obrigas e débedas	10,46 
Total líquido (bens e dereitos-obrigas e débedas)	 6.440,89 
Segundo.
Tendo en conta:
-Os bens hereditarios remanente líquido resultante: 6.440,89 .
-As solicitudes presentadas sobre este patrimonio: a Vicepresidencia da Igualdade e do Benestar e a Consellería de Cultura e Deporte.
-Os pagamentos efectuados pola Consellería de Economía e Facenda: 10,46 .
a) Proceder ao ingreso na Caixa Xeral do Tesouro da Comunidade Autónoma de Galicia da cantidade líquida remanente, que ascende a 6.440,89 , para a súa aplicación polas consellerías solicitantes, a Vicepresidencia da Igualdade e do Benestar e a Consellería de Cultura e Deporte, a establecementos de asistencia social ou institucións culturais, preferentemente radicados na derradeira residencia da causante, concello de Pontevedra, e, en todo caso, en territorio galego.
b) Ordenar o destino de 10,46  á Consellería de Economía e Facenda en compensación polos pagamentos realizados por este departamento á conta dos citados bens hereditarios.
Terceiro.-Esta resolución pon fin á vía administrativa e contra ela poderase interpoñer recurso potestativo de reposición no prazo dun mes, contado desde o día seguinte ao da súa notificación, perante este órgano administrativo, de conformidade cos artigos 107, 109 e 116 da Lei 30/1992, de réxime xurídico das administracións públicas e do procedemento administrativo común, ou ben directamente recurso contecioso-administrativo no prazo de dous meses, contados a partir do día seguinte ao da súa notificación, perante a Sala do Contencioso-Administrativo do Tribunal Superior de Galicia, conforme o disposto nos artigos 46, 10 e 14 da Lei 29/1998, reguladora da xurisdición contencioso-administrativa, sen prexuízo de que o interesado considere interpor calquera outro recurso que xulgue oportuno.
Santiago de Compostela, 7 de decembro de 2007.
P.D. (Orde 18-9-2006)
Inmaculada Viña Carregal
Secretaria xeral e do Patrimonio da Consellería
de Economía e Facenda